
Z A P I S N I K
21. SEDNICE ODBORA ZA PRAVOSUĐE, DRŽAVNU UPRAVU
I LOKALNU SAMOUPRAVU,  ODRŽANE 9. JUNA 2026. GODINE

	Sednica je počela u 11,00 časova.

Sednicom je predsedavao dr Uglješa Mrdić, predsednik Odbora.

	Sednici su prisustvovali članovi Odbora: Dragan Nikolić, Jovan Palalić, Jasmina Palurović, Lidija Načić, Risto Kostov, Nataša Milić Milaš, Ana Krstić i Verica Milanović.

	Sednici su  prisustvovali i: Nikola Bokan, zamenik člana Biljane Ilić Stošić, Milija Miletić, zamenik člana Đorđa Komlenskog i Boris Bajić, zamenik člana prof. dr Balinta Pastora. 

Sednici nisu prisustvovali članovi Odbora: Pavle Grbović, Aleksandar Jovanović, prof. dr Jelena Jerinić, Filip Tatalović, i Dejan Šulkić, kao ni njihovi zamenici.

Sednici Odbora je prisustvovala i Đurđa Janićijević, pomoćnica Poverenika za zaštitu ravnopravnosti.


Članovi i zamenici članova Odbora su većinom glasova utvrdili sledeći

D n e v n i  r e d :

1. Utvrđivanje Predloga odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti (Broj: 02-1271/26 od 13. marta 2026. godine).


PRVA TAČKA: Utvrđivanje Predloga odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti (Broj: 02-1271/26 od 13. marta 2026. godine).

       Predsednik Odbora je davanja uvodne reči pomoćnica Poverenika za zaštitu ravnopravnosti ukazao na član 32. stav 2. Zakona o zabrani diskriminacije, kojim je propisano je da Poverenik za zaštitu ravnopravnosti donosi akt kojim uređuje organizaciju i rad stručne službe koja mu pomaže u vršenju njegovih nadležnosti i da je istom odredbom utvrđeno da na taj akt saglasnost daje Narodna skupština. 
	Naveo je da je Poverenik za zaštitu ravnopravnosti je dopisom 02-1271/26 od 13. marta 2026. godine dostavio Narodnoj skupštini Republike Srbije  Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti sa obrascima kompetencija, sa obrazloženjem  radi davanja saglasnosti.          

Đurđa Janićijević  je iznela razloge za donošenje novog Pravilnika o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti, a koji se odnose na usklađivanje Pravilnika sa Zakona o izmenama i dopunama Zakona o državnim službenicima, kao i propisivanje novih nadležnosti Poverenika po Zakona o izmenama i dopunama Zakona o zabrani diskriminacije, u skladu sa čim su sistematizovani poslovi, kao i broj izvršilaca u okviru nove nadležnosti Poverenika.
Navela je da je izvršeno i usklađivanje u pogledu propisanih kompetencija koje su definisane za svako radno mesto državnih službenika u skladu sa novim obrascem Uredbe za određivanje kompetencija za rad državnih službenika.

Verica Milanović je ocenila da navedeni razlozi za donošenje novog Pravilnika nisu u dovoljnoj meri jasni, imajući u vidu da broj novih sistematizovanih ranih mesta u odnosu an postojeći neće rešiti probleme u radu Poverenika.
Smatra da neće povećati vidljivost rada Poverenika omogućavanjem stručnih usavršavanja državnim službenicima, već aktivno učešće u svim javnim dešavanjima, brzo reagovanje na svaku diskriminaciju u aktivnom obavljanju svih nadležnosti poverenih Zakonom o sprečavanju diskriminacije.
Ukazala je da je elektronska uprava neefikasna i izložena čestim kvarovima, što će ograničiti nova ovlašćenja Poverenika. 
Navela je da bi trebalo posvetiti više pažnje predstavkama građana i udruženja na neblagovremeno postupanje u pogledu njihovih prava, ka o na povećanje kvaliteta mišljenja koja dobijaju od Poverenika.

Đurđa Janićijević je navela da je broj lica na izvršilačkim radnim mestima za unapređenje i zaštitu ravnopravnosti ograničen budžetom koji obezbeđuje Ministarstvo finansija.
Ukazala je da će kontinuiranim usavršavanjem zaposlenih u Stručnoj službi Poverenika povećati vidljivost Poverenika kroz obuke lokalnih samouprava, policijskih službenika, prosvetnih radnika i ostalih lica revelantnih za zaštitu i unapređenje ravnopravnosti.
Iznela je da treba dati priliku u pogledu ostvarivanja efikasnosti elektronske evidencija o zaštiti od diskriminacije, koja sadrži podatake kako nastalih u radu Poverenika, tako i anonimizovanih pravosnažnih sudskih odluka donetih u vezi sa diskriminacijom, a koja se predstavlja novu nadležnost Poverenika.

Milija Miletić je podržao davanje saglasnosti na donošenje novog Pravilnika.

Pošto više nije bilo prijavljenih za reč, predsednik Odbora je zaključio raspravu i  predlažio da Odbor utvrdi predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti (Broj: 02-1271/26, od 13. marta 2026. godne)  i uputi ga Narodnoj skupštini na usvajanje,  kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora, a članovi i zamenici članova Odbora su većinom glasova usvojili navedeni predlog.



Sednica je završena u 11,18 časova.



 SEKRETAR  			                                                              PREDSEDNIK


Sanja Pecelj       			                                                dr Uglješa Mrdić





